Toshkentdagi binolar majmuasi 125 mlrd so‘mga auksionga qo‘yildi

Toshkent shahar Yakkasaroy tumani Shota Rustaveli ko‘chasidagi ishlab chiqarish sexi va yotoqxona kimoshdi savdosiga qo‘yildi. Lot ma’lumotlari “E-auksion” portalida e’lon qilingan.

Lot izohida yozilishicha, bino qurilgan hudud “Hamkorbank” garovida hisoblanadi. 
Yer uchastkasining umumiy maydoni 2,41 gektar. Umumiy yer maydoni — 18 351 kvadrat metr. Binoda gaz, suv, elektr ta’minoti va kanalizatsiya tizimi mavjud.
Auksionga qo‘yilgan binolarning boshlang‘ich bahosi — 124,6 mlrd so‘m. 
Arizalar 10-may 09:00 ga qadar qabul qilinadi. Savdolar xuddi shu kuni 10:00 da boshlanadi.
O‘zboshimchalik bilan qurilgan imoratning yerosti maydoni 12 450 kvadrat metr. Bino ichidagi jihozlar sotilmaydi. 
Avvalroq Toshkent shahridagi hovli MIB tomonidan 1,6 mlrd so‘mga auksionga qo‘yilgani haqida xabar berilgan edi.